open-index/open-wikipedia-markdown huggingface dataset:
פרנק הייז

**פרנק הייז** (באנגלית: **Frank Hayes**; 1901 – 4 ביוני 1923) היה רוכב סוסים אמריקאי שניצח במרוץ סוסים לאחר מותו.

## ביוגרפיה
ב-4 ביוני 1923 השתתף הייז במרוץ סוסים בפארק בלמונט שבמדינת ניו יורק. הייז מעולם לא ניצח באף מרוץ, ובמקצועו היה מאמן סוסים וסייף. הסוסה, שנקראה "Sweet Kiss" הייתה בת 7, וסיכוייהם לנצח במרוץ, שאורכו שני קילומטרים, היו 20–1.

באמצע המרוץ מת הייז מהתקף לב, כנראה בשל ההתרגשות או בשל מאמציו של הייז לרדת במשקל כדי להגיע למשקל המותר לתחרות.

עם זאת, "Sweet Kiss" הייתה הראשונה לחצות את קו הסיום, ומותו של הייז התגלה רק כשבעלת הסוסה באה לברך אותו על ניצחונו. כיוון שהייז עדיין נשאר על גבה, הוא ניצח בתחרות והפך לרוכב הראשון שניצח במרוץ לאחר מותו.

לאחר שהתגלה מותו, בוטלו כל התחרויות שתוכננו באותו יום, והוא נקבר במדי הרכיבה שלו שלושה ימים לאחר מכן בבית קברות בברוקלין.

הסוסה, "Sweet Kiss", קיבלה את הכינוי "Sweet Kiss of Death", ולא השתתפה יותר בתחרויות.

## קישורים חיצוניים

## הערות שוליים

קטגוריה:מהגרים מאירלנד לארצות הברית
קטגוריה:רוכבי סוסים אמריקאים
קטגוריה:אמריקאים שנולדו ב-1901
קטגוריה:אמריקאים שנפטרו ב-1923
קטגוריה:ספורטאים שמתו בזמן פעילות
ויין אלארד

**אלן ויין אלארד** (באנגלית: **Alan Wayne Allard**; נולד ב-2 בדצמבר 1943) הוא פוליטיקאי אמריקאי. אלארד, חבר המפלגה הרפובליקנית, ייצג את מדינת קולורדו בשני בתי הקונגרס של ארצות הברית — תחילה בבית הנבחרים (1997-1991) ולאחר מכן בסנאט (2009-1997).

## ביוגרפיה
אלארד נולד בפורט קולינס שבצפון קולורדו, בנם של סיביל ז'אן (לבית סטיוארט) ואמוס וילסון אלארד. הוא צאצא של מהגרים אל ארצות הברית מקנדה ומסקוטלנד. הוא גדל בחווה חקלאית ליד וולדן שבקולורדו, וב-1968 קיבל תואר דוקטור לרפואה וטרינרית מאוניברסיטת המדינה של קולורדו. אלארד המשיך לעסוק ברפואה וטרינרית במשרה מלאה, במקביל לכהונתו כחבר בסנאט של קולורדו בשנים 1983–1990. הוא ייצג את מחוזות הבחירה וולד ולרימר. במהלך כהונתו בבית המחוקקים היה תומך נלהב באחריות פיסקלית ובשימור רשות מחוקקת אזרחית. השפעתו של אלארד על הפוליטיקה המקומית בקולורדו מטביעה את חותמה גם בהווה, שכן הוא נתן את החסות לחוק מדינתי המגביל את מושבי בית המחוקקים ל-120 ימים.

ב-1990 נבחר אלארד לבית הנבחרים של ארצות הברית מטעם מחוז הקונגרס הרביעי של קולורדו, וכיהן שם עד 1997. כנציגו בקונגרס של מחוז הקונגרס הרביעי של קולורדו כיהן אלארד בוועדה המשותפת לרפורמה בקונגרס, שהמליצה על רבות מהרפורמות הכלולות ב"חוזה עם אמריקה", אג'נדה שהוביל מנהיג הרפובליקנים בבית הנבחרים ניוט גינגריץ'. רפורמות אלה הפכו לראשונות שהועברו על ידי הקונגרס הרפובליקני ב-1995 והיו המפתח למצע הבחירות של המפלגה הרפובליקנית בבחירות לנשיאות ארצות הברית 1996.

ב-1996 נבחר אלארד לסנאט של ארצות הברית, לאחר שגבר בבחירות המקדימות על התובעת הכללית של קולורדו גייל נורטון ובבחירות הכלליות על טום סטריקלנד, מועמד המפלגה הדמוקרטית. הוא התחייב בזמנו לכהן שתי תקופות כהונה בלבד בטרם יפרוש. ב-2002 הוא נבחר מחדש, וגבר על סטריקלנד בשנית תוך שחזור ניצחונו שש שנים קודם לכן. ב-2003 הציג אלארד בפני הסנאט את "תיקון הנישואין הפדרלי", ששם פעמיו לאסור נישואים חד מיניים, אם כי התיקון לא קרם עור וגידים. כעבור שנה הוא הציג תיקון זה מחדש בתוספת שינויים זניחים אך בית הנבחרים לא העביר הצעת חוק זו.

במאמר שפורסם באפריל 2006, מגזין טיים מנה את אלארד ברשימת "חמשת הסנאטורים הגרועים באמריקה", באמתלה כי מעולם לא לקח חלק בחקיקה מרכזית חרף חברותו בשתי ועדות יוקרתיות – ועדת ההקצבות וועדת התקציב – לצד חוסר נכונותו לקדם בלהט את האידאולוגיה שלו וכישלונותיו בהעברת הצעות חוק. מנגד, צוין במאמר זה כי הוא  בתגובה, שני העיתונים הגדולים בקולורדו יצאו חוצץ נגד המאמר והגנו על שמו הטוב של אלארד. ב-15 בינואר 2007 הצהיר אלארד כי בכוונתו למלא את הבטחתו ממסע הבחירות ב-1996 לכהן שתי תקופות כהונה בלבד ועל פרישתו בינואר 2009.

באפריל 2007 הודיע אלארד על תמיכתו במושל מסצ'וסטס לשעבר מיט רומני בהתמודדותו למועמדות הרפובליקנית לנשיאות ארצות הברית. אמנם, לאחר שג'ון מקיין נעשה מועמד משוער, המיר אלארד את תמיכתו ברומני למקיין. אלארד, נוצרי פרוטסטנטי באמונתו, מתגורר כיום בעיירה לובלנד שבקולורדו. מאז 2009 הוא עובד בחברת השדלנות "קבוצת ליווינגסטון".

## קישורים חיצוניים

* 

## הערות שוליים

קטגוריה:אמריקאים ילידי קולורדו
קטגוריה:חברי בית הנבחרים של ארצות הברית מקולורדו
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:סנאטורים חברי המפלגה הרפובליקנית
קטגוריה:חברי הסנאט של ארצות הברית מקולורדו
קטגוריה:אמריקאים ממוצא סקוטי
קטגוריה:אמריקאים ממוצא קנדי
קטגוריה:בוגרי אוניברסיטת המדינה של קולורדו
קטגוריה:וטרינרים
קטגוריה:אמריקאים שנולדו ב-1943
תאודור ויש

**תאודור ויש** (בגרמנית: **Theodor Wisch**; 13 בדצמבר 1907 – 11 בינואר 1995) היה קצין בוואפן אס אס במהלך מלחמת העולם השנייה.

## ביוגרפיה
ויש נולד בוסלבורנרקוג ב-13 בדצמבר 1907, וסיים את לימודיו כחקלאי. בשנת 1930 הצטרף למפלגה הנאצית ולאס אס, וב-28 ביולי 1933 הוא הועלה לדרגת אונטר-שטורמפיהרר.

במהלך הפלישה לפולין הוא לחם בדרגת האופטשטורמפיהרר, וב-30 בינואר 1940 הועלה לדרגת שטורמבאנפיהרר. כמפקד הגדוד ה-2 ברגימנט "LSSAH" הוא השתתף בקרבות במערב ובקרבות בבלקן. בקיץ 1941 הוא נלחם במהלך מבצע ברברוסה, ועל כך הוא קיבל את עיטור צלב האבירים של צלב הברזל ב-15 בספטמבר 1941. בסתיו 1942 הוא הפך למפקד רגימנט הפאנצרגרנדיר אס אס השני, וב-30 בינואר 1943 הוא הועלה לדרגת שטנדרטנפיהרר. ב-25 בפברואר 1943 הוענק לו עיטור הצלב הגרמני בזהב על גבורה אישית במהלך קרב חרקוב השלישי. ב-1 ביולי 1943 הוא הועלה לדרגת אוברפיהרר, ובסוף יולי 1943 הוא מונה למפקד דיוויזיית הפאנצר אס אס הראשונה. בספטמבר 1943 רצחו חייליו 50 יהודים בטבח אגם מג'ורה. במהלך הקרבות בז'יטומיר, קורסון וברדיצ'ב בחורף 1943/44, ספגה הדיוויזיה אבדות כבדות, אך הצליחה להשיג כמה הצלחות, ועל כך הוא הועלה ב-12 בפברואר 1944 לדרגת בריגדפיהרר והוענק לו תוספת עלי אלון לעיטור צלב האבירים של צלב הברזל. לאחר האבדות הקשים בקרב קורסון-צ'רקאסי, אורגנה הדיוויזיה מחדש בצרפת והיא לחמה במהלך המערכה בנורמנדי מיוני 1944. בקרב פאלז הוא נפצע בשתי רגליו ונאלץ למסור את הפיקוד על הדיוויזיה. ב-30 באוגוסט 1944 הוענק לו תוספת חרבות לעיטור צלב האבירים של צלב הברזל על הישגי מנהיגותו. הוא היה בבית חולים צבאי עד תום המלחמה, ואז נכלא בשבי על ידי הבריטים ושוחרר בשנת 1948. לאחר שחרורו הוא התגורר בנורדרשטדט, עד מותו ב-11 בינואר 1995.

קטגוריה:גנרלים באס אס
קטגוריה:מעוטרי צלב הברזל
קטגוריה:גרמנים שנשבו במלחמת העולם השנייה
קטגוריה:מעוטרי צלב האבירים עם עלי אלון וחרבות
קטגוריה:מעוטרי הצלב הגרמני בזהב
קטגוריה:גרמנים שנולדו ב-1907
קטגוריה:גרמנים שנפטרו ב-1995
משפט גלפנד-מזור

**משפט גלפנד-מזור** הוא משפט בסיסי בתאוריה של אלגברות בנך, שזכה להכללות רבות. על שמם של ישראל גלפנד וסטניסלב מזור .

לפי המשפט, כל אלגברת חילוק (אסוציאטיבית) נורמית
מעל שדה המספרים הממשיים היא אחת מבין האלגברות \ \mathbb{R}, \mathbb{C}, \mathbb{H} (ממשיים, מרוכבים, קווטרניונים). זוהי הכללה של **משפט פרובניוס**, שלפיו כל אלגברת חילוק מממד סופי מעל הממשיים היא אחת מהנ"ל.

למשפט גלפנד-מזור כמה הוכחות, שאחדות מהן מבוססות על כך שהספקטרום של אבר באלגברת בנך (מרוכבת) הוא תמיד קבוצה קומפקטית לא ריקה, או גרסאות של עובדה זו עבור אלגברות בנך ממשיות.

## הכללות

כל אלגברת חילוק אסוציאטיבית A מעל הממשיים היא אחת מבין האלגברות \ \mathbb{R}, \mathbb{C}, \mathbb{H} אם מניחים אחד מהבאים:
* ל-A ממד סופי (משפט פרובניוס);
* מוגדרת על A סמי-נורמה תת-כפלית;
* A היא תמונה של אלגברה נורמית, או שהיא ניתנת לשיכון לתוך אלגברה נורמית.

כל אלגברה נורמית ממשית היא אחת מבין האלגברות \ \mathbb{R}, \mathbb{C}, \mathbb{H}, אם מניחים אחד מהבאים:
* באלגברה אין מחלקי אפס טופולוגיים (משפט Kaplansky).
* A היא אלגברת בנך עם יחידה, שבה הנורמה מקיימת \ \|x^{-1}\| \leq \|x\|^{-1} לקבוצה פתוחה של איברים הפיכים x (משפט Aupetit).
* A היא אלגברת בנך ללא מחלקי אפס, ובנוסף מתקיים אחד הבאים:
** לאלגברה יש נורמה אוניפורמית יחידה.
** לאלגברה יש יחידה והיא אלגברית.
** לאלגברה יש יחידה והיא נתרית.
** לאלגברה יש יחידה, היא תחום פריקות יחידה (לא קומוטטיבי), והאידיאל הנוצר על ידי כל איבר ראשוני הוא סגור.
* הנורמה מושרית על ידי מכפלה פנימית, ובנוסף מתקיים אחד הבאים:
** הנורמה המושרית היא אוניפורמית.
** לאלגברה יש יחידה, והנורמה המושרית מן המכפלה הפנימית מקיימת \ \|1\| = 1 ו-\ \|x^2\| \leq \|x\|^2.
** לאלגברה יש אינוולוציה, והנורמה המושרית מקיימת \ \|x^*x\| = \|x\|^2.
** לאלגברה יש אינוולוציה ואיבר יחידה, הנורמה המושרית מקיימת \ \|1\| = 1 ו-\ \|x^*x\| \leq \|x\|^2, ואין בה איברים איזוטרופיים (\ x^*x=0).

אלגברה אלטרנטיבית ממשית היא אחת מבין האלגברות \ \mathbb{R}, \mathbb{C}, \mathbb{H}, \mathbb{O} אם מניחים אחד מהבאים:
* האלגברה נורמית ואין בה מחלקי אפס טופולוגיים;
* אם האלגברה עם יחידה, והיא מרחב מכפלה פנימית שהנורמה המושרית בו מקיימת \ \|1\| = 1 ו-\ \|x^2\| \leq \|x\|^2.

את משפט פרובניוס מכליל משפט Bott-Milnor, שלפיו כל אלגברה לא אסוציאטיבית ממשית מממד סופי עם חילוק היא אחת מבין האלגברות \ \mathbb{R}, \mathbb{C}, \mathbb{H}, \mathbb{O}.

## לקריאה נוספת
* S.J. Bhatt, S.H. Kulkarni, *Gelfand-Mazur Theorems in normed algebras: A survey*, Expo. Math. (2017). http://dx.doi.org/10.1016/j.exmath.2017.08.004

## הערות שוליים

קטגוריה:משפטי מיון
קטגוריה:משפטים באנליזה פונקציונלית
מליק רוז

**מליק ג'בארי רוז** (באנגלית: **Malik Jabari Rose**; נולד ב-23 בנובמבר 1974) הוא כדורסלן עבר אמריקאי, אשר שיחק בליגת ה-NBA בין השנים 1996–2009. בעונות  ו- זכה באליפות ה-NBA כשחקן סן אנטוניו ספרס, וממוצעיו הכוללים לאורך 13 עונותיו בליגה הם 6.2 נקודות ו-4.1 ריבאונדים למשחק.

## קריירת מכללות
רוז נולד וגדל בפילדלפיה שבפנסילבניה, ובנערותו למד ב"תיכון אוברברוק" בו למדו בעבר שחקני NBA רבים, בהם וילט צ'מברלין ווולט האזרד. בשנת 1992 החל ללמוד באוניברסיטת דרקסלר אשר בפילדלפיה, וב-4 עונותיו בקבוצת הכדורסל שלה הצטיין עם ממוצעים של 16.9 נקודות ו-12.6 ריבאונדים למשחק. בעונתו האחרונה בליגת המכללות, 1995/1996, הוביל את דרקסלר לניצחונה הראשון אי פעם בטורניר אליפות המכללות – כאשר קלע 21 נקודות והוריד 15 ריבאונדים בניצחון 75–63 מול אוניברסיטת ממפיס. במשחק השני של טורניר האליפות הפסידה הקבוצה מול אוניברסיטת סירקיוז, אותה אימן ג'ים בייהיים, בתוצאה 58–69. בשתי עונותיו האחרונות בדרקסלר, במהלכן העמיד ממוצעים כוללים של 19.9 נקודות ו-13.3 ריבאונדים למשחק, זכה בתואר השחקן המצטיין של מחוז NAC.

## קריירת משחק
בדראפט ה-NBA 1996 נבחר רוז בבחירה ה-44, על ידי שארלוט הורנטס. בעונתו היחידה בשארלוט קלע 3.0 נקודות בממוצע למשחק בלבד, ובסיומה שוחרר מהקבוצה.

לקראת עונת  חתם על חוזה בסן אנטוניו ספרס, במדיה שיחק ב-7 וחצי העונות הבאות. בפלייאוף  שותף בכל 17 משחקי הספרס כמחליפו מהספסל של טים דאנקן, וסייע לקבוצתו לזכות באליפות הראשונה בתולדותיה. לאורך עונת  רשם שיאי קריירה של 10.4 נקודות, 6.4 ריבאונדים ו-1.6 אסיסטים למשחק, ובפלייאוף של אותה עונה המשיך להציג יכולת טובה כקלעי החמישי של סן אנטוניו (9.3 נקודות למשחק), וזכה עמה באליפות נוספת.

במהלך עונת  הועבר לניו יורק ניקס, יחד עם שתי בחירות דראפט עתידיות, בתמורה לנאזי מוחמד. ב-230 משחקיו עם הניקס קלע רוז 4.0 נקודות בממוצע למשחק, ולכל אורך התקופה לא העפילה הקבוצה לשלב הפלייאוף.

בפברואר 2009, לאחר 4 שנים עם הניקס, הועבר בטרייד לאוקלהומה סיטי ת'אנדר בתמורה לכריס וילקוקס. בדצמבר 2009 שוחרר רוז מהקבוצה ופרש ממשחק, בגיל 35.

## קריירת ניהול
באוגוסט 2015 הצטרף רוז לצוות הניהולי של קבוצת אטלנטה הוקס, ובאפריל 2017 מונה לג'נרל מנג'ר של קבוצת הבת שלה מליגת הפיתוח של ה-NBA – אירי בייהוקס. בסיום עונתו היחידה בתפקיד זכה בתואר "מנהל השנה של ליגת הפיתוח".

בקיץ 2018 מונה לעוזר הג'נרל מנג'ר בדטרויט פיסטונס, תחת אד סטפנסקי.

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:פנסילבניה: כדורסלנים
קטגוריה:בחירות דראפט של שארלוט הורנטס
קטגוריה:כדורסלני שארלוט הורנטס
קטגוריה:כדורסלני סן אנטוניו ספרס
קטגוריה:כדורסלני ניו יורק ניקס
קטגוריה:כדורסלני אוקלהומה סיטי ת'אנדר
קטגוריה:כדורסלני אוניברסיטאות ומכללות בארצות הברית
קטגוריה:בוגרי אוניברסיטת דרקסל
קטגוריה:אמריקאים שנולדו ב-1974
קרחון הו

**קרחון הו** (באנגלית: **Hoh Glacier**) הוא קרחון על הר אולימפוס בפארק הלאומי האולימפיק במחוז ג'פרסון, במדינת וושינגטון, שבארצות הברית. 

הקרחון הוא מקורו של נהר הו. 

הקרחון הוא הקרחון הארוך ביותר בקרחוני הר אולימפוס - אורכו 4.93 קילומטרים; אך הוא קטן בנפחו מקרחון בלו.

הקרחון ממוקם בגובה של 1,701 מטרים מעל פני הים.

## לקריאה נוספת

• Robert Wood, **[https://books.google.co.il/books?id=NpETCgAAQBAJ&pg=PA292&lpg=PA292&dq=%22Humes+Glacier%22&source=bl&ots=5ovxx7-Foa&sig=ACfU3U1mV8dlE0RwDi56e_EAJFzPCTay2A&hl=en&sa=X&ved=2ahUKEwjSrPfm6eXoAhVS_KQKHSXUAsg4FBDoATAGegQICxAz#v=onepage&q=%22Hoh%20Glacier%22&f=false Olympic Mountains Trail Guide: National Park and National Forest]**, PP 294, 342

• Olympic Mountain Rescue (Society), **[https://books.google.co.il/books?id=GmsXtolo_pIC&pg=PA170&lpg=PA170&dq=%22Hoh+Glacier%22&source=bl&ots=K1d98HNKNT&sig=ACfU3U1c3P6yd2-c5HvtG-ka6vT0vDASDA&hl=en&sa=X&ved=2ahUKEwjRiaSxy-PoAhWisaQKHb8NDOw4FBDoATAAegQIDBAo#v=onepage&q=%22Hoh%20Glacier%22&f=false Climber's Guide to the Olympic Mountains]**, P 170

• Olympic Mountain Rescue, **[https://books.google.co.il/books?id=b77jKkVpgmgC&pg=PA175&lpg=PA175&dq=%22Hoh+Glacier%22&source=bl&ots=N8DhTbvATb&sig=ACfU3U2tOoejFP2nZFlbcjxyGp-8Vb8Gtg&hl=en&sa=X&ved=2ahUKEwjRiaSxy-PoAhWisaQKHb8NDOw4FBDoATABegQIDBAu#v=onepage&q=%22Hoh%20Glacier%22&f=false Olympic Mountains: A Climbing Guide]**, P 175

• J.L. Riedel, Steve Wilson, William Baccus, Michael Larrabee, T.J. Fudge, Andrew Fountain, **[https://www.cambridge.org/core/journals/journal-of-glaciology/article/glacier-status-and-contribution-to-streamflow-in-the-olympic-mountains-washington-usa/04C51BE931BBF64B7829B3163D48CE9B/core-reader Glacier status and contribution to streamflow in the Olympic Mountains, Washington, USA]**, Journal of Glaciology, Volume 61, Issue 225, 2015, pp. 8-16, DOI: https://doi.org/10.3189/2015JoG14J138

## קישורים חיצוניים

* קרחון הו באתר הסקר הגאולוגי של ארצות הברית
* קרחון הו באתר mindat
* מפה טופוגרפית של קרחון הו, ונהר הו
* מפת אזור קרחון הו
* תצלומים היסטוריים של קרחון הו 
* מסלול טיפוס על קרחון הו באתר backpacker
* מסלולי טיפוס (טרק) אל קרחון הו

## הערות שוליים

הו
הו
גביע המדינה בכדורגל נשים 2009/2010

**[[גביע המדינה בכדורגל נשים]]** לעונת **2009/2010** היא התחרות ה-12 מאז היווסדו. משחקי התחרות החלו ב-8 בפברואר 2010 ומשחק הגמר נערך ב-24 במאי 2010 והסתיים בניצחון של מכבי חולון על מכבי באר שבע בדרך לזכייה שמינית ברציפות בתואר.

בעונה זו התקיימה ליגת נשים אחת ובה 12 קבוצות. מתוכן נרשמו 10 קבוצות להשתתף בתחרות. 

לפי תקנון התחרות, בעונה זו התקיימו 4 סיבובים כשבסיבוב הראשון לקחו חלק 4 קבוצות ו-6 קבוצות העפילו באופן אוטומטי לרבע הגמר.

## שמינית הגמר
הסיבוב הראשון בתחרות היה למעשה שמינית הגמר. בסיבוב זה השתתפו 4 קבוצות.

## רבע הגמר
אל 2 העולות משמינית הגמר הצטרפו 6 קבוצות שעלו בהגרלה לשלב זה שהתקיים ב-7 במרץ.

## חצי הגמר
משחקי חצי הגמר התקיימו בהצגה כפולה ב-26 באפריל באצטדיון נס ציונה.

## הגמר

## ראו גם
*עונת 2009/2010 בליגת כדורגל נשים

## קישורים חיצוניים
* עונת 2009/2010 בגביע המדינה בכדורגל נשים, באתר ההתאחדות לכדורגל בישראל
* 
* 
* 

קטגוריה:2009 בישראל: כדורגל
קטגוריה:2010 בישראל: כדורגל
קטגוריה:תחרויות כדורגל ב-2009
קטגוריה:תחרויות כדורגל ב-2010
קטגוריה:גביע המדינה בכדורגל נשים
דב בן-דב

250px|ממוזער|שמאל|דב בן דב, 1954
**דב בן-דב** (1927 – 25 במרץ 2020) היה קלע ישראלי שעסק בירי ברובה ובאקדח ובירי בצלחות חרס. בשנות ה-50 היה אלוף ישראל בקליעה, נמנה עם נבחרת ישראל, והשתתף בשנת 1952 במשלחת ישראל לאולימפיאדת הלסינקי, האולימפיאדה הראשונה שבה השתתפה ישראל.

## ביוגרפיה

דב בן-דב נולד בשנת 1927 בשכונת הבוכרים בירושלים לצבי בן-דב (אנשילובסקי) ורעייתו, שעלו מפולין. התאמן במועדון הקליעה "טיר", שפעל בחוף תל אביב.

הצטרף ל"הגנה" ועבר קורס מ"כים בהדרכת , אחד מהארבעה שנהרגו ב-22 בפברואר 1946 במהלך התקפה על מחנה הצבא הבריטי בשרונה שבתל אביב. ב-1948 התגייס לצה"ל והשתתף בקורס הצלפים הראשון בצה"ל, בהדרכת אלכס אלירז. המשיך בשירות כמדריך צליפה.

בשנת 1952 נמנה עם משלחת ישראל לאולימפיאדת הלסינקי. התחרה ברובה חופשי שלושה מצבים 300 מטר, צבר 1,033 נקודות, והגיע למקום 21 מתוך 32.

בשנת 1954 נמנה עם משלחת ישראל במשחקי אסיה והגיע למקום השלישי בירי ממרחק של 300 מטר ברובה חופשי, ולמקום הרביעי בירי ברובה משלושה מצבים. בהמשך אותה שנה ניצח באליפות ישראל בקליעה. בשנת 1957 התחרה במכביה החמישית ברובה חופשי שלושה מצבים 300 מטר וזכה במדליית ארד. ב–1958 נמנה עם משלחת ישראל לאליפות העולם בקליעה שנערכה במוסקבה.

התחרה במסגרת מכבי רמת גן. בשנת 1960 נבחר להשתתף במשלחת ישראל לאולימפיאדת רומא, אך בהמשך בוטלה השתתפותו. באוגוסט 1960 הגיע למקום השני באליפות ישראל, והוא פרש מפעילות תחרותית. ובשנת 1967 חזר לכך במסגרת מכבי רמת גן.

עבד בתחום מערכות קירור מסחריות. נישא לשושנה ולהם שלושה ילדים.

## קישורים חיצוניים

* 

## הערות שוליים

קטגוריה:קלעים ישראלים
קטגוריה:קלעים אולימפיים ישראלים
משתתפים ישראלים באולימפיאדת הלסינקי
קטגוריה:אנשי היישוב ילידי הארץ
קטגוריה:אישים הקבורים בבית הקברות ירקון
קטגוריה:ישראלים שנולדו ב-1927
קטגוריה:ישראלים שנפטרו ב-2020
SuperBrawl IX

**SuperBrawl IX** היה אחד מאירועי השלם וצפה של ארגון ההיאבקות האמריקאי, ה-World Championship Wrestling (WCW). האירוע נערך ב-21 בפברואר 1999, באוקלנד ארנה שבאוקלנד, קליפורניה. האירוע היה האירוע התשיעי בסדרת אירועי SuperBrawl.

תשעה קרבות התנהלו באירוע. בקרב המרכזי, הוליווד הוגאן ניצח את ריק פלייר ושמר על אליפות העולם במשקל כבד של WCW. עוד ברשימת הקרבות, סקוט הול ניצח את רודי פייפר וזכה באליפות ארצות הברית במשקל כבד של WCW, וסקוט סטיינר ניצח את דיאמונד דאלאס פייג'  ושמר על אליפות הטלוויזיה העולמית של WCW.

## אירוע

הקרב בין קורט הניג ובארי ווינדהאם לכריס בנואה ודין מלנקו היה הגמר של טורניר הדחות. טרם ההתמודדות, בנואה ומלנקו כבר הפסידו בעבר, בעוד שווינדהאם והניג היו בלתי מנוצחים. בקרב הראשון השיג מלנקו את הניצחון לאחר שגרם לווינדהאם להיכנע למהלך הטקסס קלוברליף. מיד לאחר מכן התרחש הקרב השני בין הצמדים, ובסיומו ווינדהאם הצמיד את מלנקו כדי לנצח בקרב ולהעניק לו ולהניג זכייה בחגורות אליפות הזוגות.

קווין נאש הצמיד את ריי מיסטריו ג'וניור לאחר שסקוט הול ביצע עליו את מהלך האאוטסיידר אדג'. בעקבות זאת, מיסטיריו נאלץ להוריד את המסכה. במידה וקונאן ומיסטיריו היו מנצחים בקרב, מיס אליזבת' הייתה צריכה לגלח את שיער ראשה. במקור, הקרב היה אמור לכלול את לקס לוגר כשותף של קווין נאש, אך לוגר ספג פציעה בשריר הזרוע הדו-ראשי בידי מיסטיריו שלושה ימים קודם לכן בתוכנית *Thunder*, וכתוצאה מכך הוא הוחלף בקרב על ידי סקוט הול.

הוליווד הוגאן הצמיד לניצחון את ריק פלייר, שהקנה לו הגנה מוצלחת על אליפות העולם במשקל כבד של WCW לאחר שבנו של ריק, דייוויד פלייר, ביצע את מעברו לדמות הרעה, כשהשתמש עליו בשוקר חשמלי. בעקבות מעשה זה הוא הצטרף לקבוצת nWo Elite.

## תוצאות

## קישורים חיצוניים

## הערות שוליים

קטגוריה:מופעי ה-WCW
קטגוריה:1999 בספורט
קטגוריה:1999 בארצות הברית
לפריז (סרט)

**"לפריס"** (ברוסית: **На Пари́ж**) הוא סרט קומדיה רוסי בבימויו של סרגיי סרקיסוב, ובכיכובם של דמיטרי פבצוב, יבגני סטיצ'קין וסרגיי מקובצקי. הסרט הופץ בבתי הקולנוע ברוסיה ב-9 במאי 2019. בכורת הסרט התקיימה ב-25 באפריל 2019, במסגרת פסטיבל הסרטים הבינלאומי במוסקבה.

הסרט מתבסס על חוויותיו של אלכסנדר מיליוקוב ושמו אף מוזכר בפתיח ההקדשה לסרט: "התסריט לסרט זה התבסס על חוויותיו של השריונאי, הלויטננט הצעיר וגיבור ברית המועצות אלכסנדר איוואנוביץ' מיליוקוב". מיליוקוב היה לוחם בחיל השריון בזמן מלחמת העולם השנייה. לקראת סיום המלחמה, בין התאריכים 25–29 באפריל 1945, הוא נטל חלק פעיל בקרבות הרחוב בברלין, במהלכן השמיד נקודות ירי של האויב, מה שהבטיח את התקדמות יחידות הרובאים. הוא נפצע, אך לא עזב את שדה הקרב ולאחר המלחמה הוענק לו תואר גיבור ברית המועצות.
## עלילה
הסרט מתרחש באביב 1945. הטנקים בפיקודו של אלכסנדר וורונין מסתערים על ברלין ומשמידים מטה של הוורמאכט וארבעה קצינים שניצחו את המלחמה, מחליטים לחגוג את יום הניצחון בבירת צרפת, פריז.

לאחר שעוברים את המחסום האמריקני, ארבעת הקצינים יוצאים ברכב גרמני מפואר לפריז, אלא שבדרך לשם הם חווים הרפתקאות רבות: הם נוסעים במכונית מרצדס-בנץ (קבריולה) שהוחרמה מגנרל של הורמאכט, עם עצירת לילה בכפר צרפתי, הקצינים מוצאים עצמם מתעמתים ואז מתיידדים עם חיילי תנועת ההתנגדות הצרפתית, רב-סרן הריגול הנגדי סטולטוב מגיע מפריז לעצור אותם אחרי שהלכו לאיבוד ועם הגיעם לשטח שנכבש על ידי חיילים סובייטים, סטולטוב מאפשר לקצינים הצעירים ללכת הביתה אף שהם מסתכנים בבית דין צבאי ואפילו בהוצאה להורג בגין עזיבת יחידותיהם ללא אישור מהמפקד העליון.

## שחקנים ודמויות

## קישורים חיצוניים

## הערות שוליים

קטגוריה:ברלין בקולנוע
קטגוריה:פריז בקולנוע
קטגוריה:סרטי הרפתקאות רוסיים
קטגוריה:סרטי מלחמת העולם השנייה
קטגוריה:סרטים באנגלית
קטגוריה:סרטים בגרמנית
קטגוריה:סרטים בצרפתית
קטגוריה:סרטים ברוסית
קטגוריה:סרטים על טנקים
סקון

**סקון** (בהונגרית: **Szakony**) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בסקון מספר התושבים נמצא בירידה. כך, בשנת 1990 חיו בכפר 547 תושבים, ובשנת 2019 רק 399 תושבים.

## יהודי סקון
בסקון חיו יהודים בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים
מזמור בית ספר למוזיקה

**מזמור - בית הספר למוזיקה גבעת וושינגטון** הוא בית ספר למוזיקה הפועל בקריית החינוך גבעת וושינגטון.

בבית הספר לומדים בעיקר מוזיקאים דתיים ושומרי מצוות. בבית הספר מתקיימים לימודי תעודה הנמשכים כשלוש שנים במסלולי ביצוע, אמן-יוצר והפקה מוזיקלית.

בית הספר הוקם ב-2010 על ידי המוזיקאי איציק וייס, ששימש בתפקיד המנהל עד 2021, ודניאל זמיר, ששימש בתפקיד הרכז האקדמי עד 2016. כיום מנהל את בית הספר בני שוורץ, שמרכז את מסלול אמן יוצר יחד עם יעל קבסה. הרכזת האקדמית של מסלול ביצוע היא הדס טריינין. בבית הספר מלמדים מספר מוזיקאים מוכרים.

בית הספר פונה לקהל הדתי, ופועל במסגרת ההלכה. כך למשל מתקיימים שיעורי שירה לנשים בכיתות נפרדות וזמרות המעוניינות בכך יופיעו בהרכבים נשיים ומול קהל נשי בלבד.

## קישורים חיצוניים
* 

* 
* 
* נטע עמית, בית ספר 'מזמור': על התפר הדק שבין "שירת נשים" ל"קול באישה" – המקום שבו נשים דתיות הופכות למוזיקאיות באתר פוליטיקלי קוראת, 16 באוקטובר 2017
* 
* 

## הערות שוליים

קטגוריה:ישראל: בתי ספר למוזיקה
נובוספאסקויה

**נובוספאסקויה** (ברוסית: **Новоспасское**) היא יישוב עירוני שנמצא במחוז אוליאנובסק, רוסיה.

## היסטוריה
הוא נוסד ב ונקרא בתחילה סולובצובו על שם בעל הכפר. לאחר פתיחת קו הרכבת ריאז'סק-סיזראן ב-1874, היישוב התפתח סביב תחנת תחנת הרכבת, ושמו שונה ב-1875 לנובוספאסקויה.

שדות נפט התגלו באזור בשנות ה-60 של המאה ה-20, ונובוספאסקויה קיבלה מעמד של יישוב עירוני ב-1966.

## גאוגרפיה
היישוב ממוקם כ-115 ק"מ מאוליאנובסק וכ-709 ק"מ ממוסקבה, בקרבת הנהר סיזרנקה .

## אקלים
הטמפרטורה הממוצעת היא 3 מעלות צלזיוס. החודש הכי חם הוא יולי (22 מעלות צלזיוס). החודש הכי קר הוא פברואר ( מעלות צלזיוס).

## תנועה ותחבורה
היישוב העירוני ממוקם ליד הכביש M5.

## הערות שוליים

קטגוריה:רוסיה: יישובים
קטגוריה:מחוז אוליאנובסק: יישובים
כבד (מאכל)

**[[כבד]]** של בעלי חיים הוא מאכל נפוץ, עשיר בחלבונים, ברזל וויטמינים. למטבחים שונים מגוון רחב מאוד של מאכלי כבד, הנצרך מרוב בעלי החיים המשמשים למאכל. לכבד גם טווח רחב מאוד של מחירים, כאשר כבד בקר הוא בין נתחי הבשר הזולים ביותר, ואילו כבד אווז נחשב לנתח יוקרתי ועלותו בהתאם. כיום ניתן למצוא כבד ברוב האטליזים והמרכולים.

## הכנה
להכנת הכבד מגוון רחב של אפשרויות. ניתן להכין כבד באפייה, בישול, צלייה, טיגון, הקפצה, ואף לאכלו נא. כבד מוכן כממרח, משומר, קצוץ ועוד.

## מאכלי כבד נפוצים
* פואה גרה
* כבד קצוץ

## שימושים נוספים
שמן המופק מכבדי דג בקלה (ידוע גם כ"שמן דג קוד") משמש מקור חשוב בתעשיית המזון לויטמינים D, A ו-E ולשומן אומגה 3.
## ערך תזונתי

### רעילות
בשל התכולה הגבוהה של ויטמין A, יש הטוענים כי בצריכת כמויות גדולות של כבד קיים סיכון להרעלת ויטמין A.

## כשרות
על פי ההלכה היהודית מותר לאכול כבד רק לאחר שנצלה על רשת, על מנת שהדם שיוצא מן הכבד בזמן הצליה יתנקז כראוי ולא יספג בחזרה לתוך הכבד.

### מנהג אי אכילת הכבד

יש שנהגו שלא לאכול מוח כבד ולב, כפי שכתב הבן איש חי בשם האר"י שחלקי בשר אלו "מטמטמים לבו של אדם" ולכן אין לאכלם, אולם המנהג הפשוט הוא שאוכלים.

## קישורים חיצוניים

* 

## הערות שוליים

מאכל
קטגוריה:חלקי פנים
בכלוב (סדרת טלוויזיה)

**בכלוב** (ברוסית: **В клетке**) היא סדרת טלוויזיה רוסית בהפקת START, שעלתה לשידור ביוני 2019 ושודרה לאחר מכן גם ברשת NTV בשנת 2020. התפקידים הראשיים בסדרה גולמו על ידי ולדימיר יפיפאנצב ופאבל פרילוצ'ני. הצילומים נערכו בקלינינגרד. העונה השנייה עלתה ב-7 באוקטובר 2021 בשירות הסטרימינג Okko.
## תקציר עלילת הסדרה
אביו ובנו של יבדוקימוב חוזרים בו זמנית לקלינינגרד: סרגיי, המכונה וולצ'וק, עזב לאחר שבע שנות מאסר; אביו, אלכסנדר, נמלט לעיר הולדתו בשל בעיות במוסקבה. כשהוא חוזר הביתה, סרגיי לא מבין כיצד להמשיך לחיות - הוא מגלה שאמו הייתה שיכורה לחלוטין ואהבתו לשעבר, אולגה, לא חיכתה לו. נראה שרק האח הצעיר ג'ניה שמח לראות את השניים. וגם הדילר הוא חבר כיתתו לשעבר, שבשנים הבודדות בהן בילה סרגיי במושבת המאסר, עלה מעבריין פשוט למאפיונר שעומד בראש ארגון פשע מקומי. מרגע שהאב והבן נפגשים, יחל סיפור של התגברות על פגיעות משפחתיות, כאבים ותלות זה בזה. כעת, עליהם לבחור בין חובה לאהבה, בין חיים למוות.
## שחקנים ודמויות

## קישורים חיצוניים

* פרק הבכורה בערוץ היוטיוב של Start.ru
* בכלוב, באתר Kino-teatr.ru

קטגוריה:סדרות דרמה רוסיות
קטגוריה:תוכניות טלוויזיה שמתרחשות ברוסיה
קטגוריה:סדרות טלוויזיה רוסיות שעלו לשידור בשנות ה-2010
קטגוריה:משטרת רוסיה בתרבות ובאמנות
קטגוריה:NTV: תוכניות וסדרות
קטגוריה:שירות הווידאו START: תוכניות וסדרות
Class (סדרת טלוויזיה)

**Class** (בתרגום חופשי: **כיתה**) היא ספין אוף לתוכנית הטלוויזיה הבריטית "דוקטור הו". הסדרה שודרה בערוץ הדיגיטלי BBC3 ומאוחר יותר בשידורים חוזרים בערוץ המרכזי, BBC1. הסדרה פנתה לבני הנוער והתמקדה בקבוצת תלמידים בבית ספר תיכון שנלחמים בחייזרים שונים.

התוכנית שודרה למשך עונה אחת. בשנת 2018, "ביג פיניש" הפיקו תסכיתי אודיו שהמשיכו את עלילות הסדרה בכיכובם של השחקנים המקוריים. בשנת 2020 יצאה עונה שנייה לתסכיתים, אך קתרין קלי הוחלפה בדרוולה קירוואן ו-ויויאן אופארה הוחלפה בג'ואנה מק'גיבון.

## תקציר העלילה
עלילת הסדרה ממוקמת בבית הספר "קואל היל", מוסד חינוכי שהופיע לסירוגין ב"דוקטור הו" החל מהפרק הראשון בשנת 1963. הדמויות הראשיות הם ארבעה תלמידים ומורה בבית הספר.

לארבעת התלמידים יש רצונות וסודות משלהם. הם כולם מתמודדים עם חיי היום-יום כנערים מתבגרים, בעיות עם חברים, מורים, הורים, בית ספר, סקס ועוד. כשמתברר שהדוקטור, בעקבות הביקורים התדירים שלו במקום, "שחק" את גבולות החלל והזמן, הם נאלצים להתחיל להתמודד גם עם מפלצות ואיומים שונים שמגיעים לפתח ביתם.

## דמויות
[ממוזער|הדמויות הראשיות. מימין לשמאל: ראם (פאדי אלסייד), אפריל (סופי הופקינס), מיס קוויל ([קתרין קלי (שחקנית)|קתרין קלי), צ'רלי (גרג אוסטין) וטניה (ויויאן אופארה).|טקסט=|259x259 פיקסלים]]

### דמויות ראשיות
***צ'רלי סמית** (גרג אוסטין) - חייזר המעמיד פנים שהוא נער אנושי ולומד בתיכון "קואל היל". הוא נסיך מהכוכב רודיה והאחרון מבני מינו. אחרי שהדוקטור הציל אותו מהשמדת הכוכב שלו בידי השאדו קין, הוא שינה את גופו שייראה אנושי והשתקע באנגליה כנער בן 17.
***ראם סינג** (פאדי אלסייד) - תלמיד בתיכון "קואל היל". הוא קשוח, פופולרי וכדורגלן מוכשר. הוא מאבד את רגלו בפרק הראשון ומקבל רגל תותבת מהדוקטור.
***טניה אדיאולה** (ויויאן אופארה) - ילדת פלא שקפצה שלוש כיתות והחלה ללמוד בתיכון "קואל היל". ילידת ניגריה.
***אפריל מקלין** (סופי הופקינס ) - תלמידה בתיכון "קואל היל". היא ביישנית ולא מיוחדת בשום צורה אך חייה משתנים לעד כשהיא פוגשת במלך של השאדו קין.
***אנדראה קוויל** (קתרין קלי) - המורה לפיזיקה בתיכון "קואל היל". כמו צ'רלי, היא למעשה חוצנית והאחרונה מבני מינה, הקוויל. הגזע שלה היה במלחמה עם הגזע של צ'רלי אך שני הגזעים הושמדו בידי השאדו קין. היא ניצלה ממוות בעזרת הדוקטור וכעונש על תפקידה במלחמה בין שני הגזעים, על קוויל לשמש כמגינה של צ'רלי.

### דמויות משניות
***מתאוס אנדזווסקי** (ג'ורדן רנזו) - מושא האהבה של צ'רלי, ומאוחר יותר בן זוגו. יליד פולין.
***קורקינוס** (פול מארק דייוויס) - המלך של השאדו קין, האנטגוניסט הראשי.
***פרנסיס ארמיטג**' (נייג'ל בטס) - מנהל תיכון "קואל היל". הופיע בסדרת האם "דוקטור הו" בשלושה פרקים בעונה 8.
***דורות'יאה איימס** (פוקי קווסנל) - המנהלת החדשה של תיכון "קואל היל".
***ג'קי מקלין** (שאנון מוריי) - אמא של אפריל. נעזרת בכיסא גלגלים.
***וורון סינג** (ארון ניל) - אבא של ראם.
***ויויאן אדיאולה** (נטשה גורדון ) - אמא של טניה.

### דמויות אורחות
***[[הדוקטור (דוקטור הו)|הדוקטור]]** (פיטר קפלדי) - הדמות הראשית ב"דוקטור הו" בהתגלמות ה-12.

## סקירת הסדרה

## קישורים חיצוניים
* 

* 

## הערות שוליים

קטגוריה:דוקטור הו
קטגוריה:BBC: תוכניות וסדרות
קטגוריה:סדרות טלוויזיה בריטיות שעלו לשידור בשנות ה-2010
Catch the Catch

**Catch the Catch** (בעברית: **תפוס את התפיסה**) הוא אלבום הבכורה של הזמרת-יוצרת ההולנדית סי. סי. קאץ'. האלבום יצא לאור ב-28 באפריל 1986, על ידי חברת התקליטים הנסה רקורדס. מתוך האלבום יצאו שלושה סינגלים: "", "", ו-"Strangers by Night".

עם יציאתו נכנס האלבום אל המקום השישי במצעד האלבומים שבגרמניה.

## רקע וקידום
ביולי 1986, הוציאה סי. סי. קאץ' את הסינגל הראשון מתוך האלבום "I Can Lose My Heart Tonight", אשר תיפקד גם כסינגל הראשון במהלך הקריירה שלה. השיר הפך ללהיט בינלאומי, שנכנס למקום השביעי במצעד השירים שבספרד וזאת, בנוסף לכך שנכנס למצעדים שבגרמניה, שווייץ ואוסטריה. בהמשך, הוציאה את השיר "", כסינגל השני מתוך האלבום. השיר הגיע אל המקום השישי במצעד שבספרד, תוך שהגיע למקום התשיעי במצעד שבגרמניה.

לבסוף, יצא האלבום עצמו באפריל 1986, תוך שזכה לתשומת לב רבה מהציבור בעקבות הצלחת שני הסינגלים הראשונים מתוכו. באפריל 1986, יצא לאור הסינגל השלישי והאחרון מתוך האלבום "Strangers by Night", אשר זכה להצלחה רבה והפך לאחד משיריה המזוהים ביותר של סי. סי. קאץ'.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי בכורה מ-1986
קטגוריה:אלבומי סי. סי. קאץ'
קטגוריה:אלבומים באנגלית
קטגוריה:אלבומי חברת הנסה רקורדס
איליה איוואניוק

**איליה דמיטרייביץ' איוואנוק** (ברוסית: **Илья Дмитриевич Иванюк**; נולד ב-9 במרץ 1993) הוא אתלט רוסי, בעל מדליות ארד מאליפות העולם (דוחה 2019) ומאליפות אירופה (ברלין 2018) בקפיצה לגובה.

## ביוגרפיה
באליפות העולם לנוער (עד גיל 19) שנערכה בברצלונה, ספרד בשנת 2012 סיים איוואניוק במקום רביעי בקפיצה לגובה ביחד עם דמיטרי קרויטר מישראל בתוצאה של 2.21 מטר.

באליפות אירופה (עד גיל 23) שנערכה בטאלין, אסטוניה ב-11 ביולי 2015 זכה איוואניוק במדליית זהב לאחר שקפץ לגובה של 2.30 מטר, לפני דמיטרי קרויטר (2.24 מטר).

באליפות העולם שנערכה בלונדון, הממלכה המאוחדת ב-13 באוגוסט 2017 הוא סיים במקום שישי בתוצאה של 2.25 מטר.

### מדליית ארד באליפות אירופה
באליפות אירופה שנערכה בברלין, גרמניה ב-11 באוגוסט 2018 זכה איוואניוק במדליית ארד לאחר שקפץ לגובה של 2.31 מטר, אחרי מטאוש פז'יבילקו מגרמניה (2.35 מטר) ומקסים נדסקאו מבלארוס (2.33 מטר).

### מדליית ארד באליפות העולם
באליפות העולם שנערכה בדוחה, קטר ב-4 באוקטובר 2019 זכה במדליית ארד בקפיצה לגובה בשיא אישי חדש של 2.35 מטר, אחרי מועתז עיסא בראשים מקטר (2.37 מטר) ובן ארצו מיכאיל אקימנקו (2.35 מטר).

## שיאים אישיים
### אצטדיון
* קפיצה לגובה: 2.35 מטר (2019) 
### אולם
* קפיצה לגובה: 2.31 (2017)

## קישורים חיצוניים

קטגוריה:קופצים לגובה רוסים
קטגוריה:רוסים שנולדו ב-1993
קטגוריה:קופצים לגובה באולימפיאדת טוקיו (2020)
הדיוויזיה ה-708 (ורמאכט)

**הדיוויזיה ה-708** הייתה דיוויזיה סטטית של הוורמכאט במהלך מלחמת העולם השנייה, והיא לחמה במערכה בנורמנדי.

## היסטוריה
הדיוויזיה הוקמה ב-3 במאי 1941, והועמדה תחת פיקוד ולטר דרובניג. ביוני 1941 הוצבה הדיוויזיה בבורדו שבצרפת. לאחר הפלישה לנורמנדי הועברה הדיוויזיה לעבר נורמנדי, אולם היא ספגה אבדות כבדות, וב-24 באוגוסט הושמדה הדיוויזיה סמוך ללה מאן, ושרידיה היוו את הבסיס לדיוויזיית הפולקסגרנדיר ה-708.

## מפקדים
* ולטר דרובניג (3 במאי 1941 - 1 במרץ 1942)
* הרמן וילק (1 במרץ 1942 - 30 ביולי 1943)
* אדגר ארנדט (30 ביולי 1943 - 24 באוגוסט 1944)

## קישורים חיצוניים
* אודות הדיוויזיה באתר lexikon-der-wehrmacht

## ביאורים

708
Welcome to the Heartbreak Hotel

**Welcome to the Heartbreak Hotel** (בעברית: **ברוך הבא למלון הלבבות השבורים**) הוא אלבום האולפן השני של הזמרת-יוצרת ההולנדית סי. סי. קאץ'. האלבום יצא לאור ב-8 בדצמבר 1986, על ידי חברת התקליטים הנסה רקורדס. מתוך האלבום יצאו שני סינגלים: "Heartbreak Hotel", ו-"Heaven and Hell".

עם יציאתו נכנס האלבום אל המקום החמישי במצעד האלבומים שבספרד.

## רקע וקידום
ביולי 1986, הוציאה סי. סי. קאץ' את הסינגל הראשון מתוך האלבום "Heartbreak Hotel", אשר תיפקד גם כסינגל הרביעי במהלך הקריירה שלה. השיר הפך ללהיט בינלאומי, שנכנס למקום השלישי במצעד השירים שבספרד וזאת, בנוסף לכך שנכנס למצעדים שבגרמניה, שווייץ ואוסטריה. בהמשך, הוציאה את השיר "Heaven and Hell", כסינגל השני מתוך האלבום. השיר הגיע אל המקום השני במצעד שבספרד, תוך שהגיע למקום ה-13 במצעד שבגרמניה.

איגוד תעשיית ההקלטות הספרדי העניק לאלבום את תואר הזהב, על מכירות של למעלה מ-50,000 עותקים במדינה.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי סי. סי. קאץ'
קטגוריה:אלבומים באנגלית
לוריקטוזאורוס

**לוריקטוזאורוס** (שם מדעי: *Loricatosaurus*; מילולית: "loricatus" - משוריין, "sauros" - לטאה/זוחל, כלומר: "לטאה משוריינת") הוא סוג של דינוזאור ממשפחת הסטגוזאוריים, שחי במשך היורה התיכון של אירופה לפני 164.7 עד 161.2 מיליון שנה מזמננו. 
מאובני המין התגלו בצרפת ובאנגליה, והוא הוגדר בשנת 2008, לאחר שעצמותיו הוגדרו קודם כשייכים לסוג סטגוזאורוס או לסוג הקרוב לקסוביזאורוס. המין היחיד בסוג הוא *Loricatosaurus priscus*, שפירושו: ""עתיק".

הלוריקטוזאורוס התגלה בתצורת חרסית אוקספורד  שבדורסט במערב אנגליה. הסוג הוגדר לראשונה ב-1911 בידי החוקר ההונגרי פרנץ נופצ'ה, אשר קבע שמדובר במין סטגוזאורוס תחת השם *Stegosaurus priscus*. עם זאת מבנה העצמות היה שונה בצורתו, בייחוד במבנה הזנב מהסטגוזאורוס המאוחר יותר, שחי ביורה העליון, והיה בעל מבנה זנב כבד ולוחיות עבות יותר. ממצאים נוספים התגלו בנורמנדי שבצרפת והכילו שרידי חוליות זנב, עצמות כתפיים וחלק מהלוחיות, אך לא נמצאה גולגולת של הדינוזאור.

חוקרים אחרים הגדירו אותו כמין בסוג לקסוביזאורוס תחת השם *Lexovisaurus priscus*, אך אחרים ערערו על קיומו התקף של הלקסוביזאורוס, וב-2008 החוקרת סוזאנה מיינמנט וצוותה סיווגו אותו לסוג עצמאי במשפחת הסטגוזאוריים, הקרוב לטואוג'יאנגוזאורוס.

## קישורים חיצוניים

קטגוריה:בעלי חיים שתוארו ב-1911
קטגוריה:טקסונים שתוארו בידי פרנץ נופצ'ה
קטגוריה:סטגוזאוריים
קטגוריה:דינוזאורים שחיו ביורה תיכון באירופה
מוחיקה

**מוּחיקה** או **מוֹחיקה** הוא שם משפחה ממקור בסקי (**Muxika**) שקיים גם בקרב דוברי ספרדית ממוצא בסקי (בין היתר בצורות: Mujica, Mujika, Mugica, Mújico, Mugika, Moxica, Mojica).

קטגוריה:שמות משפחה
דיוויזיית הפולקסגרנדיר ה-708 (ורמאכט)

**דיוויזיית הפולקסגרנדיר ה-708** הייתה דיוויזיה של הוורמכאט במהלך מלחמת העולם השנייה.

## היסטוריה
ב-27 ביולי 1944 הוקמה בסלובקיה **דיוויזיית הפולקסגרנדיר ה-708** על בסיס **דיוויזיית הפולקסגרנדיר ה-573**, שהוקמה כמה ימים קודם לכן, על בסיס שרידי הדיוויזיה ה-708, והועמדה תחת פיקוד יוזף קריגר. באוקטובר 1944 נשלחה הדיוויזיה להרי הווז' להחליף את דיוויזיית הפאנצר ה-21, אולם היא ספגה אבדות כבדות וחזיתה נפרצה. כתוצאה מכך, ב-15 בנובמבר 1944 הוחלף קריגר בוילהלם בלקוון. בדצמבר הועברה הדיוויזיה לאלזס, ובינואר 1945 היא השתתפה במבצע נורדווינד. הדיוויזיה ספגה גם במבצע זה אבדות כבדות, ובשל כך ב-11 בפברואר 1945 פורקה הדיוויזיה ושרידיה שולבו בדיוויזיות ה-106 וה-198.

## מפקדים
* יוזף קריגר (15 בספטמבר 1944 – 15 בנובמבר 1944)
* וילהלם בלקוון (15 בנובמבר 1944 – 8 במאי 1945)

## קישורים חיצוניים
* דיוויזיית הפולקסגרנדיר ה-708 באתר lexikon-der-wehrmacht
* דיוויזיית הפולקסגרנדיר ה-573 באתר lexikon-der-wehrmacht

708
הדיוויזיה ה-337 (ורמאכט)

**הדיוויזיה ה-337** (בגרמנית: **337. Infanterie-Division**), הייתה דיוויזיה של הוורמכאט במהלך מלחמת העולם השנייה.

## היסטוריה
הדיוויזיה הוקמה ב-15 בנובמבר 1940, והועמדה תחת פיקוד קרל שפאנג. במאי 1941 הוצבה הדיוויזיה בצרפת, ולאחר מכן הוצבה בברטאן, כחלק מהארמייה השביעית. באוקטובר 1942 נשלחה הדיוויזיה לחזית המזרחית, שם לחמה בגזרה המרכזית, ואף השתתפה בקרב סמולנסק (1943) כחלק מארמיית הפאנצר הרביעית. ב-25 בנובמבר 1943 פורקה הדיוויזיה ה-113, ושרידיה צורפו לדיוויזיה ה-337. ביוני 1944 לחמה הדיוויזיה במבצע בגרטיון כחלק מקורפוס הפאנצר ה-39, וב-18 באוגוסט הושמדה הדיוויזיה.

## מפקדים
* קרל שפאנג (15 בנובמבר 1940 – 19 במאי 1941)
* קורט פליגר (19 במאי 1941 – 15 במרץ 1942)
* אריך מרקס (15 במרץ 1942 – 5 באוקטובר 1942)
* אוטו שינמן (5 באוקטובר 1942 – 27 בדצמבר 1943)
* ולטר שלר (27 בדצמבר 1943 – 18 באוגוסט 1944)

## קישורים חיצוניים
* אודות הדיוויזיה באתר lexikon-der-wehrmacht 

337
דיוויזיית הפולקסגרנדיר ה-337 (ורמאכט)

**דיוויזיית הפולקסגרנדיר ה-337** (בגרמנית: **337. Volksgrenadier-Division**) הייתה דיוויזיית חיל רגלים של ה שלחמה במלחמת העולם השנייה.

## היסטוריה
ב-15 בספטמבר 1944 הוקמה הדיוויזיה על בסיס **דיוויזיית הפולקסגרנדיר ה-570**, שהוקמה ב-25 באוגוסט של אותה שנה, והועמדה תחת פיקוד אברהרד קינצל. הדיוויזיה לחמה באזור ורשה כחלק מקורפוס הפאנצר ה-46 במסגרת הארמייה התשיעית, ולאחר מכן לחמה על הוויסלה כחלק מהקורפוס ה-23 במסגרת הארמייה השנייה. באפריל 1945 הושמדה הדיוויזיה באזור דנציג.

## קישורים חיצוניים
* דיוויזיית הפולקסגרנדיר ה-337 באתר lexikon-der-wehrmacht 
* דיוויזיית הפולקסגרנדיר ה-570 באתר lexikon-der-wehrmacht 

337
סנאי האנטילופה

**סנאי האנטילופה** (שם מדעי: *Ammospermophilus*) הוא סוג של מכרסמים קטנים ממשפחת הסנאיים, תת-משפחת סנאיי הקרקע החיים בטבע באמריקה הצפונית באזורי מדבר חמים ויבשים בדרום ארצות הברית ובצפון מקסיקו. סנאים אלה הם קרוביהם של הטמיאס, המרמיטה והסוסליק, והם מצויים לרוב על הקרקע וחיים במחילות באדמה, כשלעיתים הם משתלטים על מחילות של מכרסמים אחרים כמו עכבר הקנגורו.

## תיאור
סנאים אלה מגיעים לאורך של 14 עד 17 סנטימטרים, אורך הזנב 6 עד 10 סנטימטרים ומשקלם 110 עד 150 גרם. הסנאים בעלי גפיים קטנות וארוכות, עיניים גדולות ועל צידיהם מהכתפיים עד הירך ישנם פסים שחורים בולטים וביניהם פס לבן. הם בעלי אוזניים קטנות וזנב רחב ושעיר העוזר לפרוש עליהם צל בשעות החמות.

הסנאים פועלים לרוב כיחידים, אך בעונת הרבייה מתקבצים בזוגות שאינם מונוגמיים והקשר בין הזוגות הללו חלש, ושני הפרטים יזדווגו עם פרטים שונים. הם פעילי יום שאינם נכנסים לתרדמת קיץ. הם מצליחים להתמודד עם טמפרטורת גוף גבוהה של מעל 40 מעלות, אשר יכולה להרוג יונקים אחרים. ככל הנראה פיתח הסנאי אסטרטגיה זו במדבריות החמים, כאשר ממתינים מרבית הטורפים לתנאי הלילה הקרירים יותר. עם זאת, הוא עדיין חשוף למתקפה של עופות דורסים ושל נחשים הפועלים גם בחום היום.

הסנאי מחפש במדבריות זרעים וחלקי צמחים שונים, אותם הוא מאחסן בכיסי הלחיים הגדולים שלו ומטמין באדמה לימי רעב. בנוסף, ניזון הסנאי מנבטים, פירות וחסרי חוליות כשהם נפוצים.

## מינים
* סנאי אנטילופה האריס (*Ammospermophilus harrisii*)
* סנאי אנטילופה אספיריטו סאנטו (*Ammospermophilus insularis*)
* סנאי אנטילופה טקסני (*Ammospermophilus interpres*)
* סנאי אנטילופה לבן-זנב (*Ammospermophilus leucurus*)
* סנאי אנטילופה סאן חואקין (*Ammospermophilus nelsoni*)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1892
קטגוריה:טקסונים שתוארו בידי קלינטון הארט מריאם
קטגוריה:סנאיי קרקע
הגר טישמן

[שמאל|ממוזער|250x250 פיקסלים|טישמן למטה במרכז, לצד צוות השחקנים של "[זומזום"]]
**הגר טישמן** (נולדה ב-6 באפריל 1989) היא שחקנית ישראלית.

## ביוגרפיה
טישמן למדה במגמת תיאטרון בתיכון תלמה ילין. בוגרת בית הספר למשחק של סמינר הקיבוצים משנת 2013.
ב-2006 השתתפה בסדרת הטלוויזיה "זומזום" ודיבבה את רטסו מידוריקאווה - מיו רטס בטוקיו מיו מיו.
ב-2016 גילמה את הטבחית אגם בתאג"ד. ב-2018 גילמה את מאיה בסרט הקצר "פיניטה לה קומדיה", והשתתפה בסדרה "ד"ר קראז'" במכאן 33.
גילמה את התפקיד הראשי בסרט הקצר "ביטר" בבימויה של דניאל שבלבויים. טישמן גילמה את "מאיה" בסרט הקצר "תא קולי" בבימויו של אמיר פרכדין (זוכה הסרט העצמאי הקצר בפסטיבל סרטי הסטודנטים הבינלאומי בת"א).
ב-2018 גילמה את התפקיד הראשי במחזה "הרובוטית" בתיאטרון הבימה. משתתפת מדי פעם בתוכנית זהו זה מאז 2021.
מלבד תפקידיה בטלוויזיה ובקולנוע, השתתפה בקליפ "מודה" של ניר גבע.

ב-2016 זכתה בפרס "אוהלה הלוי" לשחקנית המבטיחה בתיאטרון הבימה.

## פילמוגרפיה

### תיאטרון

## חיים אישיים
טישמן נשואה לשחקן דניאל סבג, אותו הכירה בסמינר הקיבוצים, והוא משחק לצידה בהצגות. הזוג הורים לבן. טישמן אחות של הכדורסלן נמרוד טישמן.

## קישורים חיצוניים

* הגר טישמן באתר זוהר יעקובסון
* 
* הגר טישמן על "פיניטה לה קומדיה": "לראות את עצמי על המסך בעירום הרגיש לי לא טוב", onlife
* 

קטגוריה:שחקניות קולנוע וטלוויזיה ישראליות
קטגוריה:בוגרות בית הספר למשחק של סמינר הקיבוצים
קטגוריה:בוגרי בית הספר למשחק של סמינר הקיבוצים
קטגוריה:בוגרות תלמה ילין
קטגוריה:בוגרי תלמה ילין
קטגוריה:שחקני תיאטרון הבימה
קטגוריה:ישראליות שנולדו ב-1989
קטגוריה:ישראלים שנולדו ב-1989
סונורה אוכיפיטאליס

**סונורה אוכיפיטאליס** (שם מדעי: ***Sonora occipitalis***) הוא מין של נחש קטן בן למשפחת הזעמניים המצוי בטבע רק במערב אמריקה הצפונית בדרום-מערב ארצות הברית: באריזונה, קליפורניה ונבאדה ודרומה למקסיקו.
## מאפיינים
נחש זה מגיע לאורך 25 עד 45 סנטימטרים, לרוב באורך 40 סנטימטרים. הוא בעל רצועות המזכירות בצורתם את רצועות זעמן האלמוגים עם קשקשים בהירים והרצועות כהות ובולטות לאורך הגב ופלג הגוף העליון. הוא בעל ראש נמוך וחוטם שטוח ומוארך שנתן לו את שמו האנגלי - Western shovelnose snake.

הנחש מצוי בטבע באזורי חוליות, ערבות יבשות ומדבריות ובעיקר במדבר סונורה וכן לאורך מקסיקו. הוא פעיל בשעות בין הערביים ובלילה. הוא יוצא בגפו ממסתור מוצל תחת הצמחייה, לרוב צמחי לראה משולשת או ינבוט (*Prosopis*) ומחפש טרף של חסרי חוליות כמו עקרבים, עכבישי טרנטולה, חרקים גדולים וטרף דומה. הוא לא ארסי ומשתמש בלסתותיו כדי לתפוס ולבלוע את טרפו.

הנחשים מתרבים במהלך האביב או תחילת הקיץ, אז מטילות הנקבות שתי ביצים מתחת לאדמה.

## קישורים חיצוניים

## הערות שוליים

קטגוריה:בעלי חיים שתוארו ב-1854
קטגוריה:טקסונים שתוארו בידי אדוארד הלוול
קטגוריה:זעמניים
קטגוריה:מקסיקו: זוחלים
קטגוריה:ארצות הברית: זוחלים
קטגוריה:בעלי חיים מדבריים באמריקה הצפונית
ג'יאנג'ונוזאורוס

**ג'יאנג'ונוזאורוס** (שם מדעי: *Jiangjunosaurus*) הוא סוג של דינוזאור ממשפחת הסטגוזאוריים, שחי בתור היורה מלפני 160 מיליון שנה במזרח אסיה. המאובנים שלו התגלו בתצורות ששוגואו  במחוז שינג'יאנג בסין בידי משלחת סינית-אמריקאית שחשפה את העצמות בשנת 2002.

דינוזאור זה תואר למדע ב-2007 בידי החוקרים ג'יה צ'נגקאי (Jia Chengkai) ושו שינג, והוא נקרא על שם הכפר "ג'יאנגג'ונמיאו" (Jiangjunmiao) שפירושו בסינית: "מקדש הגנרל". הסוג כלל מין יחיד - *Jiangjunosaurus junggarensis*. הממצאים כללו שרידים של הלסתות התחתונות, חלקי גולגולת, חוליות צוואר, צלעות, עצמות שכמות ולוחיות שבורות שבלטו מעל הצוואר. שרידים אלה נמצאו במצב שימור כמעט מושלם. לצידו נמצאו דינוזאורים רבים ביניהם היינלונג, הממנצ'יזאורוס הארוך, והטורפים סינרפטור, גואלונג ומונולופוזאורוס.

ב-2010 העריך החוקר גרגורי ס. פאול את גודלו של הג'יאנג'ונוזאורוס באורך שישה מטרים ומשקל של 2.5 טונות. הוא היה חמוש בטור לוחיות לאורך גבו, בדומה ללוחיות הטואוג'יאנגוזאורוס. הוא היה בעל מבנה שיניים רחבות, עם סנטר שקוע ומרווח גדול בין השיניים הגדולות לאחוריות ונראה שהיה מקור בקדמת הלסת. מבנה הגוף היה בעל חוליות בעלי פרופיל מרובע ולא משולש כמו של שאר הסטגוזאורים, ובנוסף היו ורידים בולטים בחוליות הצוואר הגדולות.

תכונות אלה מרמזות על כך שהיה סוג בסיסי מאוד במשפחתו, אף ששייכו אותו למשפחת הסטגוזאוריים. כמה חוקרים רואים במאפיינים שלו רמז לכך שהיה סוג פרימיטיבי יותר בקבוצת הסטגוזאורים.

## קישורים חיצוניים

קטגוריה:סטגוזאוריים
קטגוריה:דינוזאורים שחיו ביורה עליון באסיה
קטגוריה:טקסונים שתוארו בידי שו שינג
קטגוריה:מאובני טקסונים שתוארו ב-2007
הולדן FB

**הולדן FB** (באנגלית : **Holden FB**) היא מכונית משפחתית גדולה, בתצורת סדאן, 4 דלתות, אשר יוצרה על ידי יצרנית הרכב האוסטרלית, ג'נרל מוטורס-הולדן (General Motor Holden) חברת בת של קונצרן ג'נרל מוטורס האמריקאית, בין השנים 1961–1960.

## "הולדן FB"

* יוצרו 147,747 יחידות
* דגם "הולדן FB" יוצר מינואר 1960 - מאי 1961
* מנוע קדמי - 2.3 ליטר
* מנוע בנזין
* סוג הנעה : הנעה אחורית
* מערכת חשמל - 12 וולט
* קיבולת מכל דלק - 43.2 ליטר
* תאוצה בין 0–97 קמ"ש היא 20.4 שניות (דגם סדאן 4 דלתות, מנוע 2.3 ליטר המשודך לתיבת הילוכים ידנית - 3 מהירויות)
* מחיר היחידה עמד על 1,107 לירה שטרלינג אוסטרלית (לדגם סדאן בסיסי, שנת 1960, אוסטרליה)
### רמות גימור
* "Standard"
* "Special"

## דגמים
* סדאן - 4 דלתות
* סטיישן - 5 דלתות
* מסחרית
* טנדר מסוג "Utility"

## תמונות

קובץ:1960 Holden FB Special Sedan.jpg | "הולדן FB" דגם "Special", שנת 1960
קובץ:Holden FB Standard Sedan.jpg | "הולדן FB" דגם "Standard"
קובץ:Holden FB 225 Satellite Yellow.jpg | "הולדן FB" דגם "Special"
קובץ:Holden FB Special (15749361060).jpg | "הולדן FB" דגם "Special"
קובץ:Holden FB Wagon (15866486142).jpg | "הולדן FB" - מבט ללוח מחוונים
קובץ:1960 Holden FB utility (7761822422).jpg | "הולדן FB", שנת 1960 - מסחרית
קובץ:1960-1961 Holden FB utility 03.jpg | "הולדן FB" - מסחרית, מבט ללוח מחוונים
קובץ:Holden FB Ute (16035058809).jpg | "הולדן FB" - מסחרית
קובץ:Holden FB Special Wagon (15255413913).jpg | "הולדן FB" דגם "Special" - סטיישן
קובץ:1960-1961 Holden FB Special Station Sedan 04.jpg | "הולדן FB" דגם "Special" - סטיישן
קובץ:Holden FB Panel Van (14949901389).jpg | "הולדן FB" - מסחרית
קובץ:Holden FB Series (44052119112).jpg | "הולדן FB" - מבט לתא הנהג ולוח מחוונים


## ראו גם
* הולדן FJ
* הולדן אפולו
* הולדן HX
* הולדן HZ

## קישורים חיצוניים

## הערות שוליים

קטגוריה:מכוניות משפחתיות גדולות
קטגוריה:מכוניות סטיישן
קטגוריה:מכוניות מסחריות
קטגוריה:טנדרים
קטגוריה:דגמי מכוניות שהושקו ב-1960
קטגוריה:כלי רכב המיוצרים באוסטרליה
FE
קטגוריה:מכוניות סדאן
אולפנית טבריה

**אולפנית טבריה** היא אולפנה השייכת לרשת אורט. האולפנה שוכנת בטבריה, אולם משרתת את בנות האזור בהן בנות טבריה, הגליל התחתון, עמק יזרעאל, הגולן, הגליל העליון וגוש משגב.

## היסטוריה
בשנת הלימודים תשל"ט (1979) מונה אברהם ליפשיץ (לימים מזכ"ל בני עקיבא וראש המינהל לחינוך ממלכתי דתי) לנהל את התיכון המקיף בטבריה, שמנה אז 180 תלמידים ותלמידות. הוא הפריד את התיכון לשני מוסדות, ישיבה תיכונית לבנים ואולפנית לבנות, שבראשה עמד, ובשנת הלימודים הבאה, תש"מ (1980) החלו שני המוסדות את דרכם כמוסדות נפרדים.

ליפשיץ ניהל את האולפנית עד שנת 1997. אחריו ניהלה את האולפנית ברכה תור, שחינכה באולפנית וגם מילאה תפקידי רכזת וסגנית. החל מתשע"ט (2018) עומד בראש האולפנית הרב שמעיה כרמל, ממקימי ישיבת אורות הזורעים.

באולפנית לומדות בנות מכל אזור הצפון, מקיבוצים, מושבים ויישובים ומהעיר טבריה. האולפנית מקבלת את כל בנות האזור, ומציבה את עבודת ה' ואת האינטגרציה כעקרונות מרכזיים הקשורים זה בזה: "וכולם מקבלים עליהם עול מלכות שמים זה מזה". הבנות הלומדות באולפנית באות מקשת רחבה של זרמים, כולל מסורתיות, דתיות לאומיות וגם מרקע חרדי, וממנעד סוציו-אקונומי רחב.

נכון לשנת 2022 מונה אולפנית טבריה כ-1000 בנות, כולל מעל ל-100 בנות חינוך מיוחד, חלקן בכיתות ייעודיות וחלקן משולבות בכיתות הרגילות.

באולפנית יש מגוון מגמות, ביניהן: פיזיקה, מחשבים, ביולוגיה, רפואה, תיאטרון, מחול, פסיכולוגיה וסוציולוגיה, קונדיטוריה ועוד.

## גישה חינוכית
בנות האולפנית מתחנכות למעורבות חברתית ואזרחית ותרומה לקהילה, לא רק ביציאתן לשירות משמעותי בסוף לימודיהן, אלא עוד במהלך לימודיהן. מבחינה לימודית, האולפנית פועלת לאפשר לימוד מקצועות קודש לצד מצוינות לימודית וטכנולוגית. באולפנית פועל מערך מעורבות חברתית רחב ומגוון, המערך כולל התנדבויות קבוצתיות ואישיות, בתוך האולפנית בטבריה וביישובים הסמוכים.

## הצוות החינוכי
בראש האולפנית עומד הרב שמעיה כרמל.  לימור דידי מנהלת את חטיבת הביניים (ז'-ח') ושרהלה מסינג מנהלת את התיכון (ט'-י"ב). כל שכבה מנוהלת על ידי רכזת שכבה, ומונה 150-200 בנות, המחולקות לכיתות עיוניות, כיתות לימודיה, וכיתה קטנה. את השכבה מלווה גם יועצת. היועצת והרכזת מלוות את השכבה ארבע שנים ברצף. לכל שכבה גם מדריכות (בדרך כלל בשירות לאומי), המרכזות את הפעילות החברתית.

הצוות החינוכי קיבל את הכשרתו במסגרות תורניות ציוניות, חלק ניכר מהמחנכות והמדריכות הן בוגרות האולפנית, וגם חלק מהמורות המקצועיות.

## בוגרות ידועות
*עליזה בלוך

## קישורים חיצוניים

*

טבריה
קטגוריה:טבריה: חינוך
קטגוריה:מוסדות לימוד תורניים
קטגוריה:מוסדות חינוך לנשים בישראל
אחיות הרוזרי

[שמאל|ממוזער|250px|מייסדת המסדר, [מארי אלפונסין דניל גטאס]]
**מסדר האחיות של מחרוזת התפילה המקודשת ביותר מירושלים של הלטינים**, הידועות כ**אחיות הרוזרי** (בערבית: **لرهبانية الوردية المقدسية**) הוא מסדר של נזירות קתוליות, שהוקם בירושלים בשנת 1880 על ידי הנזירה מארי אלפונסין דניל גטאס והכומר הנוצרי-ערבי יוסף טאנוס, יועצו של הפטריארך הלטיני בירושלים.   

ראש המסדר הנוכחית היא האם הנכבדת ביביאן זכריה. 

## היסטוריה
ב-1880 חוותה אלפונסין התגלות שבה נראתה לה מרים, אם ישו בחג האפיפניה ב-6 בינואר 1874, שהנחתה אותה להקים מסדר-בת עבור נזירות פלסטיניות-קתוליות בשם "אחיות מחרוזת התפילה" (אחיות הרוזרי). החיזיון חזר על עצמו שוב ושוב, עד שגמלה בלבה ההחלטה להגשימו. בהיותה אישה לא יכולה הייתה אלפונסין להקים את המסדר לבדה ולכן חיפשה פטרון שיסייע לה להוציא את התוכנית לפועל. הכומר יוסף טאנוס התגייס לעזרתה וביחד קיבצו השניים שבע נערות צעירות שהיוו את המסד למסדר-הבת החדש במשכנו הראשון בעיר העתיקה ליד הפטריארכיה. 

## אופי המסדר
רוב הנזירות במסדר אחיות הרוזרי הן ערביות-נוצריות. התפקיד העיקרי שהמסדר הציב לעצמו הוא חינוך ילדים ורפואה. אחיות המסדר מנהלות ומפעילות מנזרים, בתי ספר, בתי יתומים ומרפאות. למסדר שלוחות בכל מרחב המזרח התיכון ופועל בישראל, הרשות הפלסטינית, ירדן, מצרים, לבנון, סוריה וכוויית.

## המנזר ברחוב אגרון
מנזר אחיות הרוזרי המרכזי שוכן ברחוב אגרון בירושלים, מול גן העצמאות, והוקם בשלהי המאה ה-19 (במפת שיק 1894/5 כבר מסומן המנזר ברחוב אגרון).

תחילה נבנה האגף הדרומי של המנזר ואחר כך בניין החזית, בגובה שתי קומות. האגף הצפוני נוסף סמוך למלחמת העולם הראשונה. הכנסייה העגולה בחזית נבנתה בשנות ה-20 של המאה ה-20 על ידי אדריכל ערבי מקומי ושמו סנסור. ניתן להבחין בדמיון רב בתוכנית ובפרטים סגנוניים בין מנזר "סן ונסן דה פול" למנזר "האחיות רוזרי", ונראה שהשני הושפע מהראשון. המנזר הוקם בתוך שטח של כ-8.5 דונם, וגן ניטע בין המנזר לרחוב. הכנסייה נבנתה במתכונת של כנסייה יוונית אורתודוקסית, אבל עגולה. גובהה 20 מטר בערך, וקוטרה 15 מטר. בראשה צלב ברזל גבוה. על שער הכניסה שבחומה דגם גדול של מחרוזת בצורת M, שהיא מחרוזת התפילה של מריה, שממנה נגזרו שם המסדר והמנזר.

במנזר מפעילות הנזירות בית יתומות, ובו כ-20 נערות. במקום גם חדרי אירוח לתיירים ולנופשים.

בנוסף מפעילות אחיות הרוזרי בית יתומים לבנים בשכונת עין כרם, בית ספר לבנות בשכונת בית חנינא, ומרפאה בעיר העתיקה.

## קישורים חיצוניים
* 
* Rosary Sisters of Jerusalem באתר הכנסייה הקתולית בארץ הקודש.

## הערות שוליים

קטגוריה:ירושלים: כנסיות ומנזרים